Diari Oficial de la Generalitat Valenciana


Sumari del DOGV 4038, del 09-07-2001 (2001/6362)

ORDRE de 20 juny de 2001, de la Conselleria d'Agricultura, Pesca i Alimentació, per la qual es convoca concurs públic per a la creació d'una borsa de reserva per a la beca de l'Àrea d'Informàtica aplicada a l'administració agroalimentària.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4038

Data del DOGV
:   09-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6362


Data del document
:   20-06-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * assignació per estudis
    * ajuda pública
    * professió de la informàtica
    * treball temporal
    * suport econòmic

ORDRE de 20 juny de 2001, de la Conselleria d'Agricultura, Pesca i Alimentació, per la qual es convoca concurs públic per a la creació d'una borsa de reserva per a la beca de l'Àrea d'Informàtica aplicada a l'administració agroalimentària. [2001/S6362]
  
Amb data 15 de gener de 2001 es publicà l'ordre per la qual es convocaven dotze beques per a postgraduats (DOGV 3.925 de data 25.01.2001). En l'àrea d'informàtica aplicada a l'administració agroalimentària es convocà una beca, destinada a llicenciats i diplomats en informàtica.
  
La resolució de concessió, de data 16 de març de 2001, es publicà en el Diari Oficial de la Generalitat Valenciana número 3.968 de data 28 de març de 2001. En aquesta resolució s'adjudicà la beca de l'àrea d'informàtica aplicada a l'administració agroalimentària, i es va constituir la borsa de reserva, formada per una persona.
  
Atesa la escassetat de persones que formen la borsa de reserva i davant l'eventualitat donat el cas que per renúncia del titular aquesta s'esgote, es considera necessari ampliar la borsa.
  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià.
  
ORDENE
  
Primer
  
Es convoca concurs públic per a la creació de la borsa de reserva de beques per a postgraduats en l'àrea d'informàtica aplicada a l'administració agroalimentària, en les mateixes condicions establertes en l'ordre de convocatòria de data 15 de gener de 2001.
  
Segon
  
El termini de presentació de les sol·licituds serà de 15 dies hàbils comptadors des del dia següent a la publicació d'aquesta ordre en el Diari Oficial de la Generalitat Valenciana.
  
Les sol·licituds, una vegada emplenades segons el model, aniran dirigides a la directora general de Relacions Agràries amb la Unió Europea.
  
Tercer
  
La borsa de reserva es crearà per resolució de la consellera d'Agricultura, Pesca i Alimentació a la vista de la proposta de la comissió avaluadora, en el termini màxim de dos mesos a partir de l'endemà de l'acabament del termini de presentació de sol·licituds. La no creació de la borsa de reserva dins del termini establert anteriorment produirà l'efecte de desestimació presumpta de les sol·licituds presentades.
  
La resolució de creació de la borsa de reserva serà publicada en el Diari Oficial de la Generalitat Valenciana.
  
Quart
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.
  
Disposició final
  
Primera
  
S'autoriza la directora general de Relacions Agràrias amb la Unió Europea per tal que, en l'àmbit de les seues competències, adopte les mesures necessàries per al desenrotllament i aplicació de l'ordre.
  
Segona
  
Contra aquesta ordre, que posa fi a la via administrativa podrà interposar-se potestativament recurs de reposició davant el mateix òrgan que ha dictat l'acte en el termini d'un mes comptador des del dia següent a la publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa.
  
València, 20 de juny de 2001
  
La consellera de Agricultura, Pesca i Alimentació